Opetusohjelman tekeminen on saanut EU:n Life – Luonto rahoitustukea

Neljä puuta
Ala-asteen ylimmät luokat ja yläasteen alimmat luokat

Ennakkovalmistelu: 
Tutustutaan tavallisiin metsän lajeihin määrityskirjallisuuden avulla.
Kerrataan jo entuudestaan opittua.
Opetellaan tunnistamaan tavalliset rungolla kasvavia jäkäliä (harmaaröyhelö, paisukarve, haavankeltajäkälä).
Kerrotaan oppilaille sään mukaisesta varustuksesta
Varataan eväät mukaan

Tarvittavat välineet: 
Luppeja
Kirjoitusalustat, paperia, kynät
Pusseja, mihin karikenäytteet kerätään 
Määrityskirjallisuutta: kuvallisia sammal-, jäkälä- ja kasvikirjoja, hyönteisoppaita ja lintuoppaita
Kiikarit - ei tarvita tehtävässä, mutta lintuja voidaan tarkkailla retken aikana -

Tutkitaan neljää suomalaista puuta.

Puiden olisi hyvä olla samanikäisiä ja kokoisia, mielellään vanhoja puita. Retken edetessä eri puulajilta toiselle opettaja ottaa karikkeesta ja sammalista muutamia näytteitä puulajia kohti myöhemmin luokassa tutkittavaksi.

Oppilaat jaetaan kahden työparin ryhmiin. 

Ensin työpareittain opetellaan arvioimaan jäkälien ja sammalten peittävyyksiä puun rungolla: yksi kämmenen ala puun rungolla on 25 %, kaksi 50%, kolme 75% ja neljä 100%. Kun työpari asettaa kämmenensä rinnan korkeudelle puun kylkeä vasten, peittävät kämmenet 100 % puun rungosta. Kun kämmenet otetaan pois, voidaan kämmenten alalta yhden kämmenen pinta-alaa hyväksi käyttäen arvioida jäkälien ja sammalten peittävyys prosentteina. Tätä on syytä opetella aluksi, jotta kaikki ymmärtävät, mistä on kyse

Opettaja jakaa kysymyslistan ja vastauspaperit.

Oppilaan kirjoittavat sanat mänty, kuusi, koivu ja haapa otsikoksi taulukoiden sarakeotsikoiksi sitä mukaa, kun kyseinen puulaji metsästä löytyy. 

PUUTUTKIMUS 

Merkitse puulaji taulukon sarakkeeseen. Etsi vastaukset taulukkoon kunkin puulajin kohdalla.

A. PUUN KAARNALLA
A1. Kuinka monta erilaista jäkälälajia ja sammallajia havaitsit kaarnalla rinnan korkeudella?
A2. Kuinka monta lajia on muualla rungolla?
A3. Kuinka paljon ne peittivät rungon pinta-alasta?
A4. Kuinka monta erilaista hyönteistä tai hämähäkkiä löytyy kaarnalta? Jos tunnet jonkun, merkitse ylös paperille. 
Ohje: Varovasti voi kurkistaa jäkälien alle, mutta jäkäliä ei saa irrottaa kaarnasta. Hyönteisoppaista on apua määritystehtävässä. 

B  PUUN TYVELLÄ
B1. Mitä kasveja puun tyvellä kasvaa?
B2. Kuinka monta erilaista hyönteistä tai hämähäkkiä löytyy puun tyveltä ja karikkeesta? Jos tunnet jonkun, merkitse ylös paperille.  
HUOMIO: Haapojen tyveltä löytyvät kotilot on syytä palauttaa takaisin löytöpaikalleen, sillä ne saattavat olla harvinaisia lajeja. 
B3  Mistä koostuu maan pintakerros eli karike?

C NOIN 3 metriä  PUUN TYVELTÄ POISPÄIN eli PUUN LEHVÄSTÖN ALLA
C1. Mitä kasveja puun lehvästön alla kasvaa?
C2. Kuinka monta erilaista hyönteistä tai hämähäkkiä löytyy puun lehvästön alta? Jos tunnet jonkun, merkitse ylös paperille.  
HUOMIO: Haapojen lehvästön alta löytyvät kotilot on syytä palauttaa takaisin löytöpaikalleen, sillä ne saattavat olla harvinaisia lajeja. 
C3. Mistä koostuu maan pintakerros eli karike?

PUUTUTKIMUS VASTAUSLOMAKE
Työparin  nimet _________________________________________________________
Merkitse sarakkeeseen tutkimasi puun laji. 
Jos tila ruudussa loppuu kesken, pyydä lisää tyhjää paperia opettajalta. 
Kysymykset:			
A  PUUN
KAARNALLA			
A1			
A2			
A3			
A4			
B  PUUN
TYVELLÄ			
B1			
B2			
B3			
C  LEHVÄS-TÖN ALLA			
C1			
C2			
C3			

RETKEN JÄLKEEN LUOKASSA:

Kootaan tulokset puulajikohtaisesti yhteen. 

Jos eroja oli havaittu puulajien välillä, mietitään, mistä nämä mahdollisesti johtuvat. 
Yleistäen: 
- mitä vanhempi puu, sitä enemmän jäkäliä
- toiset jäkälät tarvitsevat valoa
- kuusen ja männyt kaarna ovat happamia, koivun ei niin hapan ja haavan näistä neljästä vähiten hapan: happamalla kuusen  ja männyn kaarnalla on pienempi jäkälien lajimäärä kuin vähemmän happamalla haavan kaarnalla. 
- haavan ja koivun lehvästön alla on karikkeessa lehtien jäänteitä, havupuilla havujen jäänteitä: havupuiden neulasetkin  ovat happamampia kuin lehtipuiden lehdet ja siksi lajistokin on toinen

Tutkitaan karike-sammalnäytteitä preparointimikroskoopin alla. 
Minkä puun karikkeessa oli eniten elämää, minkä puun karikkeessa oli runsain lajimäärä?